31998D0003
L 001/9
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА СЪВЕТА
от 18 декември 1997 година
за изменение на Решение 96/411/EО относно подобряването на земеделската статистика на Общността
(98/3/ЕО)
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност и по-специално член 43 от него,
като взе предвид предложението на Комисията (1),
като взе предвид становището на Европейския парламент (2),
като има предвид, че Решение 96/411/ЕО (3) предвижда, от една страна, държавите-членки да представят доклади на Комисията и, от друга страна, Комисията да ги представи на Европейския парламент и на Съвета;
като има предвид, че крайните срокове за предаване на тези доклади се оказват недостатъчно гъвкави, като се има предвид придобития опит;
като има предвид, че следователно е необходимо да се отложат предвидените дати и да се въведат по-гъвкави крайни срокове,
ПРИЕ НАСТОЯЩОТО РЕШЕНИЕ:
Член 1
Решение 96/411/EО се изменя, както следва:
1.
В член 5 датата „31 март“ се заменя с „31 юли“.
2.
В член 11 датата „1 ноември 1997 г.“ се заменя с „1 ноември 1999 г.“.
Член 2
Адресати на настоящото решение са държавите-членки.
Съставено в Брюксел на 18 декември 1997 година.